Oficialusis leidinys L 315 , 25/11/1998 p. 0003 - 0006



Komisijos reglamentas (EB) Nr. 2518/98 1998 m. lapkričio 23 d. dėl tam tikrų prekių klasifikavimo Kombinuotojoje nomenklatūroje EUROPOS BENDRIJŲ KOMISIJA, atsižvelgdama į Europos Bendrijos steigimo sutartį, atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [1] su paskutiniais pakeitimais, padarytais Komisijos reglamentu (EB) Nr. 2248/98 [2], ypač į jo 9 straipsnį, kadangi, siekiant užtikrinti, kad minėto reglamento priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu; kadangi Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius; kadangi laikantis minėtų bendrųjų taisyklių šio reglamento priede pateiktos lentelės 1 skiltyje aprašytos prekės turi būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais; kadangi pripažįstama, kad, remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [3], su paskutiniais pakeitimais, padarytais Europos Parlamento ir Tarybos reglamentu (EB) Nr. 82/97 [4], 12 straipsnio 6 dalies nuostatomis, valstybių narių muitinių išduotos privalomosios tarifinės informacijos dėl prekių klasifikavimo Kombinuotojoje nomenklatūroje, kuri neatitinka šiuo reglamentu nustatytų teisių, turėtojas gali dar tris mėnesius ja remtis; kadangi Muitinės kodekso komiteto Tarifų ir statistikos nomenklatūros skyrius per jo pirmininko nustatytą laiką nepareiškė nuomonės dėl lentelėje pateikto produkto Nr. 1; kadangi šiame reglamente numatytos priemonės atitinka Muitinės kodekso komiteto Tarifų ir statistikos nomenklatūros skyriaus nuomonę dėl lentelėje pateiktų produktų Nr. 2–7, PRIĖMĖ ŠĮ REGLAMENTĄ: 1 straipsnis Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus. 2 straipsnis Remiantis Reglamento (EEB) Nr. 2913/92 12 straipsnio 6 dalies nuostatomis, valstybių narių muitinių išduota privalomąja tarifine informacija, kuri neatitinka šiuo reglamentu nustatytų teisių, dar galima remtis tris mėnesius. 3 straipsnis Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. lapkričio 23 d. Komisijos vardu Mario Monti Komisijos narys [1] OL L 256, 1987 9 7, p. 1. [2] OL L 282, 1998 10 20, p. 55. [3] OL L 302, 1992 10 19, p. 1. [4] OL L 17, 1997 1 21, p. 1. -------------------------------------------------- PRIEDAS Prekių aprašymas | Klasifikavimas (KN) kodas | Motyvai | 1 | 2 | 3 | 1.Dirbinys (užrašinė), kurio apytiksliai matmenys: 10,5 cm (plotis), 14 cm (ilgis) ir 4 cm (storis).Dirbinio viršelis odinis. Jį sudaro:odinis užsegamasis dirželis su spaude,odinis rašiklio laikiklis,trys atviros kišenės popieriui laikyti,keturios kišenės kredito kortelėms,atverčiama kišenė su skaidriu plastiku,kišenė su užtrauktuku.Viršelį galima naudoti daug kartų.Viršelis taip pat turi žiedinį susegimo mechanizmą, ant kurio sukabinami išimami vidiniai puslapiai. Puslapius sudaro:kalendorius su kasdienėmis, savaitinėmis, mėnesinėmis ir metinėmis skiltimis,telefonų knygelė,aštuonios plastikinės kišenėlės kredito kortelėms,skiriamieji kartoniniai lapai. | 42050000 | Klasifikuojama vadovaujantis Kombinuotosios nomenklatūros 1 bendrąja aiškinimo taisykle ir 3 bendrosios aiškinimo taisyklės b punktu bei KN kodą 42050000 atitinkančiu prekės aprašymu. Odinis viršelis yra komponentas, kuris suteikia dirbiniui jo esminį charakterį. | 2.Piešimo knygelė vaikams, kurią sudaro šių dalių rinkinys:knygelė su nuimamomis kortelėmis, kurios naudojamos kaip pavyzdžiai piešiant, su trumpais nurodymais,10 plastiko buteliukų su spalvotu smėliu,plastiko kišenė, kurioje yra keli spalvoti vokai ir kortelės. Šios kortelės turi lipnų paviršių su nuplėšiamomis viršutinio sluoksnio juostelėmis, kurios atitinka piešinio smėliu formas,spausdintas kartoninis viršelis, kurio vidinėje pusėje yra priklijuotos išvardytos sudedamosios dalys. | 49030000 | Klasifikuojama vadovaujantis Kombinuotosios nomenklatūros 1 bendrąja aiškinimo taisykle ir 3 bendrosios aiškinimo taisyklės b punktu bei KN kodą 49030000 atitinkančiu prekės aprašymu. Pritaikius 3 bendrosios taisyklės b punktą, knygelė su nuimamomis kortelėmis, kurios naudojamos kaip pavyzdžiai piešiant, yra komponentas, kuris prekei suteikia esminį piešimo knygelės charakterį. | 3.Siuvinėjimo kryželiu instrukcijos, kurias sudaro:perlenkta kartoninė kortelė arbaknygelės su kartoniniu viršeliu ir vidiniais popieriaus lapais.Pirmasis viršelio puslapis yra spalvotas, ant jo atspausdinta kaina, autoriaus vardas ir pavardė bei instrukcijos numeris.Vidinėje dalyje arba puslapiuose dažniausiai yra figūros, naudojamos kaip siuvinėjimo kryželiu pavyzdžiai, ir šiek tiek teksto, kuriame parašyta, kokių rūšių ir spalvų siūlų reikia, ir yra paaiškinta, kaip siuvinėti. | 49119900 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 4911, 491199 ir 49119900 atitinkančiais prekių aprašymais. Prekės neklasifikuotinos 4902 pozicijoje, nes jos nėra išleidžiamos kaip to paties pavadinimo tęstinė serija. Kadangi prekės nėra daugiausia skirtos skaityti, jų negalima klasifikuoti 4901 pozicijoje. | 4.Avalynė su batviršiais iš tekstilinės medžiagos ir išoriniais padais iš plastikų, padengtų maždaug 1 mm storio austos tekstilinės medžiagos sluoksniu, pasižyminčiu prastomis avėjimo savybėmis.Ši austa tekstilinė medžiaga liečiasi su žeme. | 64041990 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 64 skirsnio 4b pastaba bei KN kodus 6404, 640419 ir 64041990 atitinkančiais prekių aprašymais. Kadangi taikoma minėto skirsnio pastaba, išoriniai padai turi būti laikomi padais iš plastikų. Todėl šios prekės neklasifikuotinos pagal KN kodą 6405. | 5.Naujos keturratės kelių transporto priemonės (visureigiai) su vieno cilindro keturtakčiu 395 cm3 darbinio tūrio stūmokliniu vidaus degimo varikliu su kibirkštiniu uždegimu, pavarų dėže su penkiomis priekinės eigos ir viena atbuline pavaromis bei sudvejintais priekiniais hidrauliniais stabdžiais. Transporto priemonėse yra tik viena keleivio vieta ir vairas, ant kurio sumontuoti valdymo įtaisai. Vairavimo mechanizmo konstrukcija pagrįsta Akermano principu.Šiose kelių transporto priemonėse yra įrengti bagažo dėklai ir buksyravimo kablys, kurio buksyravimo galia yra 880 kg (su stabdžiais).Jose taip pat įrengtas valandų skaitiklis, tepalo radiatorius ir užsiblokuojantis diferencialas.Matmenys (ilgis, plotis, aukštis): 1944 mm, 1156 mm, 1080 mm, tuščios transporto priemonės masė 249 kg.Žr. nuotrauką. | 87032110 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8703, 870321 ir 87032110 atitinkančiais prekių aprašymais. Kelių transporto priemonės, kurios tinka ne tik žmonėms vežti sudėtingo reljefo sąlygomis (pvz., pramogaujant), bet ir kitai kelių transporto priemonei, įrenginiui arba kroviniui traukti arba stumti, neatitinka 87 skirsnio 2 pastabos reikalavimų, nes jos nėra daugiausia pritaikytos kitoms kelių transporto priemonėms, įrenginiams arba kroviniams traukti ar stumti. | 6.Baterijomis varomas elektroninis aparatas su plokščiu apvaliu maždaug 6 cm skersmens korpusu, skystųjų kristalų displėjumi, miniatiūriniu garsiakalbiu, keliais paspaudžiamais mygtukais ir raktų pakabuku.Žaislas vaizduoja menamą padarą, kurio "gyvybė" turi būti palaikoma įvedimo mygtukais.Be to, aparatas gali rodyti laiką.Žr. paveikslėlį. | 95039032 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 9503, 950390 ir 95039032 atitinkančiais prekių aprašymais. Produktas neturi kambario žaidimo, klasifikuojamo 9504 pozicijoje, savybių, nes jam trūksta būtino konkuravimo elemento. | 7.Pripučiamasis ratas, pagamintas iš spalvingos plastikinės folijos su gyvūnų požymių atspaudais (žuvies nugaros peleku, uodegos ir krūtinės pelekais). Ratas skirtas naudoti vandenyje.Išorinis rato skersmuo siekia apie 40 cm, o vidinis — apie 20 cm.Jis turi apsauginį vožtuvą.Žr. nuotrauką. | 95039032 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 9503, 950390 ir 95039032 atitinkančiais prekių aprašymais. Žaislas skirtas vaikų pramogoms ir žaidimams sekliame vandenyje ir netinkamas naudoti kaip saugos priemonė atsitikus nelaimei giliame vandenyje. | +++++ TIFF +++++ | --------------------------------------------------